ด้าน นายพุทธิพงษ์ ปุณณกันต์ รองผู้ว่าราชการกรุงเทพมหานคร (กทม.) กล่าวถึงแนวคิดของนายกรัฐมนตรีที่จะย้ายชุมชนแออัดออกนอกเขต กทม. ว่า หากพิจารณาถึงแนวคิดของนายสมัคร ถือว่าเป็นแนวคิดที่ดี แต่ในส่วนของการปฏิบัติคงเป็นไปได้ยากเนื่องจากว่าการย้ายชุมชนแออัดออกจากพื้นที่ชุมชนเมืองนั้น ต้องอาศัยปัจจัยหลายอย่าง ทั้งการมีส่วนร่วมของทุกภาคส่วน เช่น รัฐบาล กทม. การเคหะแห่งชาติ ในการหาที่อยู่ใหม่ องค์กรภาคประชาชน เช่น เครือข่ายสลัม 4 ภาค การใช้งบลงทุนจำนวนมหาศาล นับตั้งแต่การหาพื้นที่ใหม่ การสร้างบ้านอยู่อาศัย การจัดหาสาธารณูปโภคที่จำเป็น เป็นต้นรองผู้ว่าฯ กทม. กล่าวอีกว่า ที่ผ่านมา กทม.ประสานกับหน่วยงานที่เกี่ยวข้องมาอย่างต่อเนื่อง และสามารถย้ายชุมชนแออัดบางแห่งออกจากพื้นที่กทม. ซึ่งในการย้ายชุมชนแออัดนั้น จะต้องเกิดจากความยินยอมพร้อมใจของชาวบ้าน หากเขาไม่ยอมจะไปไล่รื้อไม่ได้ถือว่าไม่เป็นธรรม
ใครคือรองผู้ว่าราชการกรุงเทพมหานคร (กทม.) 
นายพุทธิพงษ์ ปุณณกันต์